als_Latn ron_Latn bos_Latn
Ne Nju York pritet te shfaqet mbrëmjen e datës 1 Nëntor filmi “Mikey Boy” dhe gazeta amerikane “Nydailynews” i ka kushtuar kësaj premiere nje artikull, pasi filmi është nje komedi shqiptare. E perditshmja raporton se filmi eshte realizuar nga Mikel Dusi, I cili është dhe protagonist i pelikules. Aktori me origjine shqiptare, shkruan “Daily News”, ka interpretuar kështu ne një film gjysme autobiografik, ku tregon vullnetin dhe talentin qe e shndërroi ate ne nje nga picieret me te njohur shqiptaro-amerikane. “Mikey Boy”, sipas gazetës duket se ka tërhequr vëmendjen e komunitetit te shqiptareve te amerikes, te cilet presin me padurim premierën e tij. Vete Mikel Dusi shprehet per gazeten se qe i vogel ka ndihmuar prinderit e tij qe kishin hapur ne Queens te Nju Jorkut nje piceri. Per filmin ka shkruar edhe Huffington Post, e cila e krahason kete prodhim me “My Big Fat Greek Weeding” per shkak te traditave dhe humorit qe behet me to ne te dyja rastet. Tek “Mikey Boy” sic shfaqet edhe nga traileri i filmit evidentohen momente komike me muzike tradicionale shqiptare apo personazhe te etiketuar si “nusja shqiptare”. Sipas Dusit, filmi përpiqet te nxjerre ne pah elemente pozitive te shqiptareve, pasi ne përgjithësi filmat e realizuar nga te huajt per Shqipërinë, si “Taken” kane errësuar imazhin. Ne shkrimin e “NyDailyNEws” Mikel Dusi shfaqet ne nje fotografi edhe me presidentin e Republikës Bujar Nishani.
als_Latn